પચ્ચીશ વર્ષની કારકિર્દીમાં તેની નજર સામે તેનાં સમકાલીન સાથીદારો સકાળ, નવજ્યોત, સુપ્રભાત જેવા મોટા અખબારોમાં તંત્રી બની ચૂક્યા હતા અને તેણે આંગળી પકડીને જેમને રિપોર્ટિંગ શીખવ્યું હતું એ જુનિયર્સ અત્યારે ચેનલ, ન્યુઝ પોર્ટલના સ્ટાર જર્નલિસ્ટ ગણાવા લાગ્યા હતા, પણ વિનાયકરાવ હજુ ય મધ્યાહ્ન સહ્યાદ્રી દૈનિકની એ જ જૂની ઓફિસના ખખડધજ ટેબલ પર ન્યુઝ પ્રિન્ટના રદ્દી, પીળા, ખરબચડા કાગળ પર બોલપેનથી મેટર લખતો હતો.